**Oznam o otvorení prevádzky Materskej školy**

Riaditeľka materskej školy Mgr. Katarína Králiková na základe dohody so zriaďovateľom obcou Kysucký Lieskovec v zastúpení p. starostom Milanom Králikom oznamuje rodičom, že prevádzka materskej školy začína dňa **02.09.2020.**

**Organizácia prevádzky materskej školy**

**Budova materskej školy sa ráno otvára o 6,30 hod. a zatvára o 8,00hod.**

* Deti s cieľom ochrany pred komunitným šírením ochorenia COVID – 19 v materskej škole, budú prichádzať len so zákonným zástupcom (inak dieťa nebude prebraté) a odchádzať len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov.
* Pred vchodom do budovy žiadame zákonných zástupcov, aby dodržiavali odstupy a do priestorov materskej školy vchádzali s rúškom, alebo iným prekrytím dýchacích ciest a pri vstupe do  šatňových priestorov materskej školy používali  návleky na obuv pre seba aj pre dieťa.
* Zákonný zástupca zodpovedá za dodržiavanie hygienicko – epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy (nosenie rúšok, dodržiavanie odstupov, dezinfekcia rúk).
* Celkový čas zdržiavania sa osôb sprevádzajúcich deti do materskej školy a z materskej školy vo vonkajších a vnútorných priestoroch materskej školy, by nemal presiahnuť 10 minút.
* Sprevádzajúca osoba sa v priestoroch materskej školy pohybuje vždy v rúšku resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa.
* Sprevádzajúca osoba zabezpečí umiestnenie rezervného rúška svojho dieťaťa do jeho skrinky.
* Sprevádzajúca osoba nevstupuje do priestorov triedy a odovzdáva dieťa výhradne pedagogickému zamestnancovi na triede, ktorý dieťa prevezme až na základe záveru ranného zdravotného filtra.
* V prípade podozrenia na ochorenie (nielen na COVID – 19) dieťa nepreberie.
* Dieťa môže sprevádzať vždy len jeden zákonný zástupca
* Sprevádzajúca osoba zabezpečí umiestnenie rezervného rúška svojho dieťaťa do jeho skrinky .
* Dieťa si umyje ruky bežným spôsobom pod dohľadom sprevádzajúcej osoby, ktorý je v súlade s epidemiologickými nariadeniami
* Zákonný zástupca **predkladá pri prvom nástupe dieťaťa do materskej školy čestné prehlásenie** a  po každom prerušení dochádzky dieťaťa do materskej školy v trvaní viac ako tri dni predkladá písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie.
* Počas mimoriadnej situácie si deti nemôžu priniesť do materskej školy hračky a iný materiál alebo pomôcky z domáceho prostredia.
* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby nesmie vstúpiť do priestorov materskej školy.
* Ak bude dieťa v priebehu dňa vykazovať niektorý z možných príznakov COVID-19, dieťa si bezodkladne nasadí rúško a bude umiestnené do samostatnej miestnosti, a zároveň budú kontaktovaný zákonný zástupcovia, ktorí ho bezodkladne vyzdvihnú.

**Popoludní sa budova materskej školy otvára o 15,00 hod. a zatvára o 16,00 hod.**  
Žiadame rodičov, aby dodržiavali stanovený čas otvorenia a zatvorenia materskej školy.

V prípade, že u dieťaťa je podozrenie alebo potvrdené ochorenie na COVID\_19, zákonný zástupca bezodkladne o tejto situácii informuje príslušného vyučujúceho a riaditeľku školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom.

V prípade otázok k otvoreniu a prevádzke materskej školy môžete kontaktovať riaditeľku MŠ na mail: kralik.katarina@gmail.com, alebo na tel. čísle 0911/479474.

[Vyhlásenie zákonného zástupcu dieťaťa 1](https://www.ochodnica.sk/files/downloads/vyhlasenie-zakonneho-zastupcu-dietata-1.docx) (DOC, 21KB)     
[Vyhlásenie zákonného zástupcu dieťaťa 2](https://www.ochodnica.sk/files/downloads/vyhlasenie-zakonneho-zastupcu-dietata-2.docx) (DOC, 15KB)

Mgr. Katarína Králiková

Riaditeľka MŠ